《春残》
宋代·陈著

出门随意踏苍苔，过眼时光一笑陪。
二十四风清绣地，两三点雨试轻雷。
缬空舞絮随春去，钿水娇荷闯夏开。
对景伤心儿女事，刚肠无奈只衔杯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。